open-index/open-wikipedia-markdown huggingface dataset:
Mesopotamia (provinssi)

**Mesopotamia** () oli Rooman valtakunnan provinssi, joka sijaitsi Mesopotamiassa nykyisten Irakin,  Syyrian ja Turkin alueilla.

## Maantiede

Mesopotamian provinssi käsitti alun perin historiallisen Mesopotamian alueen, nimensä (”Jokien välissä”) mukaisesti alueen Eufrat- ja Tigris-jokien välissä. Siihen kuului nykyisen Irakin pohjoisosa, nykyisen Syyrian itäosa Eufratista itään sekä Turkin kaakkoisosa. Provinssin länsipuolella sijaitsi Syrian provinssi, pohjoispuolella Armenia ja lyhyen aikaa Armenian provinssi ja länsipuolella samoin lyhyen aikaa Assyrian provinssi. Myöhemmässä vaiheessa provinssiin kuului vain Eufratin ja Tigriksen yläjuoksujen välinen alue. Provinssin hallinnollinen keskus oli Nisibis.

### Kaupunkeja

Mesopotamian roomalaisaikaisia kaupunkeja olivat muun muassa:

* Amida
* Babylon
* Dura-Europos (*Dura Europus*)
* Edessa

* Hatra
* Nikeforion (*Nicephorium*)
* Nisibis
* Singara

## Historia

Mesopotamian provinssi perustettiin keisari Trajanuksen aikana vuonna 115 ja oli olemassa alun perin vain Hadrianuksen aikaan vuoteen 119 saakka, kuitenkin juuri Trajanuksen kauden lopussa vuonna 117 Rooman ollessa laajimmillaan. Provinssi perustettiin uudelleen pienempänä Septimius Severuksen aikana vuonna 197.

Rooma menetti alueen Persialle 200-luvulla, mutta sai sen takaisin. Tämän jälkeen se toimi puskurivyöhykkeenä itään päin. Osan ajasta sitä hallitsivat vasallikuninkaat. Noin vuodesta 293 lähtien provinssi kuului Oriensin diokeesiin. 300-luvulta lähtien se oli osa Oriensin prefektuuria. Rooman valtakunnan jaon jälkeen vuodesta 395 provinssi oli osa Itä-Roomaa ja kuului edelleen samoihin prefektuuriin ja diokeesiin.

Näin tärkeimmät provinsseissa tapahtuneet muutokset alueella olivat:

## Lähteet

## Aiheesta muualla
Rajamäen terveysasema

**Rajamäen terveysasema** on uusimaalaisen Nurmijärven kunnan Rajamäen taajamassa sijaitseva julkisen palvelun terveysasema. Se on vuodesta 2019 lähtien toiminut osana kuuden kunnan yhteistä Keski-Uudenmaan sote-kuntayhtymää (Keusote). Terveysasema palvelee maanantaista torstaihin kello 8-16 ja perjantaisin sekä arkipyhien aattoina kello 8-15.

Rajamäen terveysasemalla ei ole kiirevastaanottoa (päivystys). Sen sijaan esimerkiksi Nurmijärven kirkonkylän terveysasemalla (Sairaalantie 2, Nurmijärvi) on päivystysvastaanotto päivittäin kello 8-18. Lisäksi ymäpärivuorokautisesti palvelee Hyvinkään sairaalan päivystys (eli Hyvinkään Akuutti, osoitteessa Sairaalakatu 1, Hyvinkää).

## Lähteet

## Aiheesta muualla
*Nurmijärven karttapalvelu: Rajamäen terveysaseman sijainti: Kievarintie 2 (kartta.nurmijarvi.fi)
Mesopotamia (täsmennyssivu)

**Mesopotamia** voi tarkoittaa seuraavia asioita:
*Mesopotamia, historiallinen alue Välimeren itäpuolella.
*Mesopotamía, kaupunki Kreikassa.
*Mesopotamia, Rooman valtakunnan provinssi nykyisten Irakin, Syyrian ja Turkin alueella.
*Mesopotamia (Tampere), viheralue Jukolanpuiston ja Takahuhdintien eteläpuolella, Sammon valtatien pohjoispuolella.]]
Toll

**Toll**, **toll** tai **Tõll** voi tarkoittaa ainakin seuraavia asioita:

## Henkilöitä
*Von Toll, baltiansaksalainen aatelissuku
**Eduard von Toll, em. sukuun kuulunut baltiansaksalainen geologi ja naparetkeilijä
*Johan Christopher Toll, ruotsalainen sotamarsalkka ja poliitikko
*Anatoli Toll, venäläissyntyinen vakooja
*Ernst Löfström eli Ernst Toll

## Muita asioita
*Tollin kaltaiset reseptorit, ryhmä immuunijärjestelmään liittyviä reseptoreita
*Toll Shipping, australialaislähtöinen kuljetusyritys
**Toll Global Forwarding, osa Toll Shipping -yritystä
*Suur Tõll, saarenmaan mytologian hiisi
*Richard-Toll, paikannimi Afrikan Senegalissa
Marianne Hoepfner

**Marianne Hoepfner** (s. 7. huhtikuuta 1944 Bourg-en-Bresse) on uransa päättänyt ranskalainen ralliautoilija. 

## Ura
Hoepfner osallistui urallaan 16 rallin MM-sarjan kilpailuun, joissa ei kuitenkaan kertaakaan yltänyt palkintosijoille. Yleiskilpailun kymmenen nopeimman joukossa hän oli urallaan kolmesti. Hänen parhaat sijoituksensa tulivat kuitenkin 1970-luvun puolivälissä, jolloin ei vielä kilpailtu kuljettajien maailmanmestaruuksista.

Parhaiten Hoepfner muistetaan Team Aseptogylin kuljettajana vaaleanpunaisten Renault Alpinen, Lancia Stratoksen ja Citroen CX:n ratista. Vuoden 1978 Monte Carlon rallissa Hoepfnerin tallikaverina Aseptogyl Citroen CX:lla ajoi suomalainen Marketta Oksala. 

Parhaat sijoituksensa Hoepfner ajoi kuitenkin Marokon rallissa vuosina 1975 ja 1976, jolloin hän sijoittui Peugeot 504:lla yleiskilpailun 7. sijalle.

EM-tasolla Hoepfner osallistui vuosina 1972–1982 13 ralliin, joista voitti vuoden 1973 Rallye Féminin Paris - Saint-Raphaël -kilpailun.

Hoepfner osallistui myös kolmeen MM-ralliin kartanlukijana. Vuoden 1976 hän ja Georges Houel kilpailivat Akropolis-rallissa ja vuosina 1981 ja 1982 hän toimi Monte Carlon rallissa silloisen miesystävänsä Jean-Louis Trintignantin kartanlukijana. Hoepfner ja Trintignant avioituivat vuonna 2000.
 
Vuosina 1968 ja 1969 Marianne ja veljensä Jean-Paul Hoepfner kilpailivat kahdesti Ranskan kansallisessa rallisarjassa kilpailijaparina.

Vuonna 1975 Hoepfner, Christine Dacremont ja Michele Mouton ajoivat luokkavoittoon Le Mansin 24 tunnin ajossa. He voittivat 2.0-litraisten prototyyppien luokan autolla, jossa runkona oli Moynet LM75 ja moottorina ROC-Simca 2.0L I4.

## Lähteet
Pornaisten terveysasema

**Pornaisten terveysasema** on uusimaalaisen Pornaisten kunnan keskustaajamassa eli Kirveskoskella toimiva julkisen palvelun terveysasema. Sen palvelut on vuodesta 2019 lähtien tuottanut kuuden kunnan yhteinen Keski-Uudenmaan sote-kuntayhtymä (Keusote) ja vuodesta 2023 lähtien Keski-Uudenmaan hyvinvointialue. Terveysaseman yhteydessä toimii HUSLABin toteuttama Pornaisten terveysaseman laboratorio.

Pornaisten terveysasema palvelee normaalisti maanantaista keskiviikkoon kello 8-16 ja torstaina ja perjantaina kello 8-13. Kiirevastaanotto arkisin kello 8-16. Terveysaseman ollessa suljettuna kiireellisestä hoitoa tarjotaan öisin kello 20-08 Porvoon sairaalan yhteispäivystyksessä (Sairaalantie 1, Porvoo). Lisäksi kiireellistä hoitoa tarjoaa ympärivuorokautisesti Hyvinkään sairaalan päivystys (eli Hyvinkään Akuutti, osoitteessa Sairaalakatu 1, Hyvinkää).
 
Pornaisten puurunkoinen terveysasemarakennus on valmistunut vuonna 1987.

## Lähteet

## Aiheesta muualla
*Pornaisten terveysaseman sijainti (pornainen.karttatiimi.fi)
* Pornaisten terveysasema  (pornainen.fi)
Growing Up Is Getting Old

**Growing Up Is Getting Old** on bulgarialaisen laulajan Victorian esittämä kappale, jolla hän edusti Bulgariaa vuoden 2021 Eurovision laulukilpailussa, Rotterdamissa.

Kappale kilpaili Euroviisujen finaalissa, jossa se sai 170 pistettä ja saavutti sijan 11.

## Lähteet
Viisikit

**Viisikit** (*Pentas*) on kasvisuku matarakasvien heimossa. Siihen kuuluu 16 lajia, joita esiintyy alkuperäisenä Afrikassa, Madagaskarilla ja Arabiassa. Viisikit ovat monivuotisia tai harvoin kaksivuotisia ruohoja tai pensaita. Suvun tyyppilaji punaviisikki eli viisikki (*Pentas lanceolata*) tunnetaan koristekasvina.

## Lajeja
* punaviisikki (*Pentas lanceolata*)
* ugandanviisikki (*Pentas pubiflora*)
* sansibarinviisikki (*Pentas zanzibarica*)

## Lähteet

## Aiheesta muualla
* Suomen Lajitietokeskus: Viisikit – ''Pentas''
* Finto: Kassu – Kasvien suomenkieliset nimet: ''Pentas''
Rukoushetki

**Rukoushetki** tarkoittaa lyhyttä uskonnollista tilaisuutta, jossa luetaan uskonnollisia tekstejä sekä lauletaan uskonnollisia lauluja, kuten virsiä.

Rukoushetket (*hetkipalvelukset, hetkirukoukset*) ovat pieniä jumalanpalveluksia, joissa luetaan psalmeja ja muita Raamatun tekstejä sekä lauletaan virsiä tai muita lauluja. Rukoushetkeen voi kuulua myös lyhyt puhe. Rukoushetkiä voidaan viettää aamulla, keskipäivällä, illalla ja päivän päättyessä.

Rukoushetkistä puhutaan usein niiden latinankielisillä nimillä:

* aamurukous – *[[laudes]]* 
* päivärukous – *ad sextam*
* iltarukous – *[[Iltajumalanpalvelus|vesper]]* 
* rukous päivän päättyessä – *[[Kompletorio|kompletorium]]*
* valon rukous – *lucernarium*, jota voidaan viettää ennen vesperiä tai kompletoriumia 

Nykyisin rukoushetkiksi on alettu kutsua myös erilaisissa elämän juhlissa ja käännekohdissa vietettäviä tilaisuuksia. Rukoushetkiä voidaan viettää useissa eri tilanteissa kuten perhejuhlien osana, sairauden tai surun kohdatessa. Rukoushetki voi liittyä erilaisiin seurakunnan juhliin. Myös työ- ja ruokarukoukset ovat voivat olla rukoushetkiä.

## Lähteet
Toni Lähteenmäki (autourheilija)

**Toni Lähteenmäki** (s. 8. tammikuuta 1992 Viiala) on suomalainen neljännen polven rata-autoilija ja moninkertainen Suomen mestari. Tonin isä Pasi Lähteenmäki ja isoisä Arto Lähteenmäki sekä isoisoisä Hugo Lähteemäki ovat kilpailleet eri autoluokissa Suomen radoilla. Myös Tonin sisko Noora Lähteenmäki harrastaa rata-autoilua. Toni on lisäksi monialayrittäjä sekä palkittu vuoden akaalaisena 2024 tuomastaan hyvästä maineesta kaupungille sekä panostuksesta Akaan Kaupungin elinkeinoelämään.

Toni aloitti kilpailemisen V1600 Cupissa vuonna 2011. Heti ensimmäisenä vuonna hän voitti sarjan mestaruuden. Kahden kilpailukauden ja kahden mestaruuden jälkeen Toni siirtyi kilpailemaan V8 Thunder -luokkaan, joka silloin tunnettiin Camaro Cupin nimellä. Tulokaskauden kahdeksan podium-sijoitusta 10 ajetusta kilpailusta riittivät sarjan kolmanteen sijaan. Kauden 2024 päätteeksi Tonin palkintokaapissa on 24 SM,Cup sekä NEZ mitalia sekä 12 sarjamestaruutta.

## Lähteet
Elise Vanderelst

**Elise Vanderelst** (s. 27. tammikuuta 1998) on belgialainen keskimatkojen juoksija, sisäratojen Euroopan-mestari.

Vanderelst karsiutui 800 metrin juoksun välierissä Calin alle 18-vuotiaiden MM-kilpailuissa 2015. Hän sijoittui samalla matkalla neljänneksi alle 20-vuotiaiden MM-kilpailuissa Bydgoszczissa 2016 ja seitsemänneksi saman ikäluokan EM-kilpailuissa Grossetossa 2017.

Vanderelst karsiutui 1 500 metrin juoksun alkuerissä Berliinin EM-kilpailuissa 2018. Hän saavutti samalla matkalla hopeaa Gävlen alle 23-vuotiaiden EM-kilpailuissa 2019 ajalla 4.23,50. Hän juoksi 1&nbsp;500&nbsp;metrin sisäratojen Belgian ennätyksen 4.05,71 Liévinissä 9. helmikuussa 2021.

Vanderelst voitti sisäratojen Euroopan-mestaruuden 1&nbsp;500&nbsp;metrillä Toruńissa 2021 ajalla 4.18,44. Samana vuonna järjestetyissä Tokion olympialaisissa hän karsiutui 1&nbsp;500&nbsp;metrin välierissä. Hän saavutti saman vuoden maastojuoksun EM-kilpailuissa pronssia sekaviestissä. Hän karsiutui 1&nbsp;500&nbsp;metrin alkuerissä vuonna 2022 sekä Eugenen MM- että Münchenin EM-kilpailuissa, samoin Budapestin MM-kilpailuissa 2023, Glasgow'n sisäratojen MM-kilpailuissa 2024 ja Rooman EM-kilpailuissa 2024. Pariisin olympialaisissa 2024 hän karsiutui saman matkan keräilyerissä. Apeldoornin sisäratojen EM-kilpailuissa 2025 hän karsiutui 1&nbsp;500 metrin alkuerissä. Saman vuoden Tokion MM-kilpailuissa hän karsiutui 5&nbsp;000 metrin alkuerissä.

## Henkilökohtaiset ennätykset
### Ulkoradat

### Sisäradat

**NR** = maan ennätys

## Lähteet
Sahiot

**Sahiot** (*Haloragis*) on ärviäkasveihin kuuluva kasvisuku ja heimon tyyppisuku. Suvussa on 30 lajia, joita esiintyy Australiassa, Uudessa-Seelannissa ja joillain Tyynenmeren saarilla. Oseanian ulkopuolella kasvaa yksi sahiolaji, robinsoninsahio (*Haloragis masatierrana*) Chilessä Juan Fernándezin saarilla. Se on matalakasvuinen puuvartinen pensas.

## Lajeja
* *[[Haloragis aspera]]*
* *[[Haloragis erecta]]*
* *Haloragis masatierrana* – robinsoninsahio
* *[[Haloragis platycarpa]]*
* *[[Haloragis stricta]]*
* *[[Haloragis tenuifolia]]*

## Lähteet
Endre Fejes

**Endre Fejes** (15. syyskuuta 1923 Budapest, Unkari – 25. elokuuta 2015 Budapest, Unkari) oli unkarilainen kirjailija.

Fejes aloitti novelleilla, joita julkaistiin vuodesta 1955 aikakauslehdissä. 1958 ilmestynyt esikoisteos oli novellikokoelma *A hazudós*. Sen jälkeen ilmestyi *Romutarha* (*Rozsdatemető*, 1962), joka kertoo työläisperheen elämästä ensimmäisen maailmansodan loppuvaiheista alkaen. Romaani herätti Unkarissa runsaasti keskustelua.

## Suomennetut teokset
* *Romutarha* (*Rozsdatemető*), suom. Olavi Metsistö, Helsinki: Otava 1966. Sarja: Moderneja kirjailijoita
;Novelli
* Valehtelija, suom. Hannu Launonen, teoksessa: *Maailma uutena*, WSOY 1973 

## Lähteet

## Aiheesta muualla
Maija Koskenalusta

**Maija Koskenalusta** on suomalainen säveltäjä, sovittaja ja muusikko. 

Hän on irlantilaismusiikkia esittävän Eala-yhtyeen säveltäjä, sovittaja ja jäsen sekä Kangasala Irish Festivalin perustaja ja taiteellinen johtaja.

Koskenalusta on säveltänyt musikaalin Hullu Prinssi eli totuus siitä, miten haarukka tuli Suomeen (Maija Koskenalusta ja Hanna Suutela 2018) sekä toiminut sen ensimmäisten tuotantojen sovittajana ja kapellimestarina (Kangasalan lukio 2019 ja 2021). Koskenalustan sävellystöihin lukeutuvat myös monitaiteelliset teokset Kristallikorot sekä Katiska.

## Lähteet
Ólafur Vignir Albertsson

**Ólafur Vignir Albertsson** (s. 19. toukokuuta 1936) on islantilainen pianisti.

Ólafur valmistui Reykjavíkin musiikkikoulusta vuonna 1961 ja täydensi opintojaan Lontoon Royal Academy of Musicissa. Hän on konsertoinut Islannin ohella monissa muissa Euroopan maissa sekä Yhdysvalloissa ja Kanadassa. Hän on myös tehnyt levytyksiä.

## Lähteet
Albert Wendt

**Albert Wendt** (s. 27. lokakuuta 1939 Apia) on samoalainen kirjailija.

Wendt syntyi samoalaisperheeseen, jolla oli saksalais- ja englantilaisjuuret. Hän opiskeli Uudessa-Seelannissa Ardmoren opettajakorkeakoulussa (1958–1959) ja Wellingtonin Victoria-yliopistossa, josta valmistui humanististen tieteiden maisterina vuonna 1964. Tämän jälkeen hän opetti toisen asteen opetusta tarjoavassa Samoa Collegessa vuosina 1965–1969 ja toimi sitten sen rehtorina vuoteen 1973. Vuonna 1974 Wendt pääsi professoriksi Etelä-Tyynenmeren yliopistoon Fidžille. Kolme vuotta myöhemmin hän perusti yliopiston sivuhaaran Samoalle ja toimi siellä professorina sekä hallinnoijana. Wendtillä oli vuosina 1988–2006 professuuri Aucklandin yliopistossa ja vuosina 2004–2008 Havaijin yliopistossa.

Wendtin teoksissa on yhdistelty polynesialaisia kerrontaperinteitä nykyaikaiseen kirjalliseen fiktioon. Hänen ensimmäisenä romaaninaan ilmestyi vuonna 1973 *Sons for the Return Home*, josta tehtiin elokuvaversio vuonna 1979. Vuonna 2010 mytologiapohjainen eepos *The Adventures of Vela* (2009) palkittiin Commonwealth Writers' Prizella parhaana kirjaana Kaakkois-Aasian ja Etelä-Tyynenmeren kategoriassa. Wendtin tuotantoon kuuluu romaanien ohella esimerkiksi monia novelli- ja runokokoelmia. Vuodelta 2004 on näytelmä *The Songmaker's Chair*. Wendt sai vuonna 2012 Pääministerin palkinnon kirjallisista saavutuksista fiktiokategoriassa, ja hän sai Uuden-Seelannin ritarikunnan arvon vuonna 2013. Hänen elämäntarinaansa kuvattiin dokumentissa *The New Oceania* vuonna 2005.

## Lähteet
Jonglööri (albumi)

**Jonglööri** on suomalaislaulaja Johnnyn vuonna 1973 julkaistu viides ja viimeinen studioalbumi. 

## Kappaleet
*Kaikki sanoitukset Vexi Salmi

**A-puoli**
#
#
#
#
#
#

**B-puoli**
#
#
#
#
#
#

## Lähteet
Ardisia

*Ardisia* on kasvisuku, joka kuuluu esikkokasveihin. Se on heimon runsaslajisin suku, joka sisältää 726 lajia puuvartisia kasveja. Niitä esiintyy trooppisilla ja lämpimillä alueilla Amerikassa, Keski-Afrikassa, Aasiassa ja Australiassa.

## Lajeja
* ardisia eli tulikorallimarja (*Ardisia crenata*)
* hehkukorallimarja (*Ardisia japonica*)

## Lähteet

## Aiheesta muualla
Aadolf Tikkanen

**Adolf Tikkanen**  (19. toukokuuta 1851 Paltamo – 27. tammikuuta 1916 Kuluntalahti) oli suomalainen maanviljelijä ja valtiopäivämies. 

Maanviljelijä, kunnallismies Aadolf Tikkanen Kajaanin maalaiskunnasta oli talonpoikaissäädyssä Kajaanin tuomiokunnan edustaja valtiopäivillä 1904–1905.

Tikkasen puoliso oli Matilda (o.s. Piirainen). 

## Lähteet

## Aiheesta muualla
Aatu Matinpoika Tikkanen, GENi https://www.geni.com/people/Aatu-Tikkanen/6000000034974410958
Kaljumäntykukka

**Kaljumäntykukka** (*Hypopitys hypophegea*) on mäntykukkien sukuun ja kanervakasvien heimoon kuuluva laji. Toisinaan se luokitellaan kangasmäntykukan alalajiksi.

Kaljumäntykukan kukinto on yleensä täysin karvaton (kangasmäntykukalla harvakarvainen) ja kukan teriö on aavistuksen pulleamman muotoinen.

## Lähteet
Marvel Studios: Assembled

**Marvel Studios: Assembled** on Disney+-suoratoistopalveluun julkaistu yhdysvaltalainen dokumenttispesiaaleista koostuva televisiosarja. Jokainen sen jakso keskittyy joko yhteen Marvel Studiosin televisiosarjaan tai elokuvaan, ja erityisesti niihin, jotka sijoittuvat Marvel Cinematic Universeen (MCU).

Sarja julkistettiin helmikuussa 2021 ja sen ensimmäinen jakso julkaistiin 12. maaliskuuta 2021, jokaisen jakson saadessa esityksensä sen käsittelemän sarjan päättymisen tai elokuvan teatteriesityskierroksen päättymisen jälkeen. Ensimmäiset 14 spesiaalia keskittyvät MCU:n neljänteen vaiheeseen, minkä jälkeen julkaistiin MCU:n viidenteen vaiheeseen keskittyviä spesiaaleja sekä myös Marvel Studios Animationin sarjan *[[X-Men ’97]]* (2024–) kulissien taakse kurkistava spesiaali. *[[Agatha All Along]]in* (2024) kulissien taakse kurkistava spesiaali julkaistiin poikkeuksellisesti ilmaiseksi Marvel Entertainmentin omalla Youtube-kanavalla.

## Jaksot
### Neljäs vaihe (2021–2023)

|}

### Viides vaihe (2023–)

|}

## Tausta
*Assembled* julkistettiin helmikuussa 2021, ja siihen luvattiin kuuluvan dokumenttispesiaalit, jotka tutkisivat muun muassa *[[WandaVision]]in* (2021), *[[The Falcon and the Winter Soldier]]in* (2021), *[[Loki (televisiosarja)|Lokin]]* (2021), ''Black Widow''’n (2021) ja *[[Hawkeye (minisarja)|Hawkeyen]]* (2021) kulisseja. *Assemblediä* kutsuttiin Marvel Studiosin clip show -sarjan *[[Marvel Studios: Legends]]* seuralaissarjaksi, sillä *Legends* julkaisee omia jaksojaan ennen kuin niihin käsittelevien hahmojen oma Disney+-sarja tai elokuva julkaistaan.

## Julkaisu
*Assembledin* ensimmäinen dokumenttispesiaali julkaistiin Disney+:aan 12. maaliskuuta 2021. Jokainen seuraava dokumenttispesiaali julkaistaan käsittelevän Disney+-sarjan päätyttyä tai sitä käsittelevän elokuvan teatteriesityskierroksen päätyttyä.

## Aiheeseen liittyvät dokumentit
4. marraskuuta 2022 Disney+:aan julkaistiin Anthony Giacchinon ohjaama ja käsikirjoittama dokumentti nimeltä *Director by Night*, joka kurkistaa televisiospesiaalin *[[Werewolf by Night (televisiospesiaali)|Werewolf by Night]]* kulissien taakse ja käsittelee Michael Giacchinon, Anthonyn veljen ja *Werewolf by Nightin* ohjaajan, uraa sekä säveltäjänä että ohjaajana.

## Huomioita

## Lähteet

## Aiheesta muualla
*
Keskustan terveysasema (Lohja)

**Keskustan terveysasema** on länsiuusimaalaisessa Lohjan kaupungissa sijaitseva  terveysasema. Terveysaseman yhteydessä toimii Huslabin laboratorio. 

Lohjan keskustan terveysasema palvelee kolmena arkipäivänä (ma, ti, to) kello 8-16, keskiviikkoisin ja perjantaisin kello 8-14. 

Kiireellisestä hoitoa tarjoaa ympärivuorokautisesti Lohjan sairaalan yhteispäivystys (Sairaalatie 8, B-ovi, Lohja). Virka-ajalla palvelun antaa samoissa tiloissa toimiva Lohjan terveyskeskuksen akuuttipäivystys (arkisin kello 8-16). Ennen yhteispäivystykseen saapumista tulisi soittaa Päivystysavun palvelunumeroon (116 117), hätätilanteissa luonnollisesti yleiseen hätänumeroon (112). 
 
## Lähteet

## Aiheesta muualla
*Lohjan keskustan terveysaseman sijainti: Ojamonkatu 36, Lohja (karttapalvelu.lohja.fi)
*Lohjan kaupunki: Keskustan terveysasema  (suomi.fi)
Viitapihlaja-angervo

**Viitapihlaja-angervo** (*Sorbaria sorbifolia*) on ruusukasvien (Rosaceae) heimoon, pihlaja-angervojen (*Sorbaria*) sukuun kuuluva kasvilaji. Se on kotoisin keskisestä ja itäisestä Aasiasta, mutta sitä kasvatetaan yleisesti koristekasvina.

Viitapihlaja-angervo on kesävihanta pensas, joka kasvaa noin 150–250 cm korkeaksi. Sen lehdet ovat parilehdykkäiset ja muistuttavat pihlajien (*Sorbus*) lehtiä, mihin lajin tieteellinen nimikin viittaa. Viitapihlaja-angervon kukintona on muodoltaan pyramidimainen latvaterttu, jossa on tiiviisti paljon pieniä ja valkoisia kukkia. Viitapihlaja-angervo kukkii alkukesällä kesä–heinäkuussa.

Viitapihlaja-angervoa kasvatetaan yleisesti koristepensaana. Se sopii täyteen auringon valoon, multavalle sekä hyvin vettä läpäisevälle kasvupaikalle. Viitapihlaja-angervo saattaa levitä voimakkaasti juurivesojen kautta. Suomessa viitapihlaja-angervoa tavataan puutarhakarkulaisena monin paikoin ympäri maata, harvinaisimmin Lapissa. Paikoittaisesti Etelä- ja Keski-Suomessa viitapihlaja-angervo on jo melko yleinen.

Viitapihlaja-angervo lisättiin Suomessa vuonna 2023 kansalliseen vieraslajiluetteloon. Alkaen 15. elokuuta 2025 sen kasvatus, hallussapito, maahantuonti, myynti tai ympäristöön päästäminen on Suomen alueella kielletty.

## Lähteet

## Aiheesta muualla
* Laji.fi: Viitapihlaja-angervo (''Sorbaria sorbifolia'')
* Trees and Shrubs Online: ''Sorbaria sorbifolia'' 
* Integrated Taxonomic Information System (ITIS): ''Sorbaria sorbifolia'' 
* Global Biodiversity Information Facility (GBIF): ''Sorbaria sorbifolia'' 
* Flora of North America: ''Sorbaria sorbifolia'' 
* Flora of China: ''Sorbaria sorbifolia''
Triduum sacrum

**Triduum sacrum** (latinaa, *kolme pyhää päivää*, *triduum paschale*) on yhteisnimitys hiljaisen viikon kolmelle viimeiselle päivälle, kiirastorstaille, pitkäperjantaille ja hiljaiselle lauantaille. Sillä voidaan tarkoittaa myös ajanjaksoa kiirastorstain iltamessusta pääsiäispäivän iltaan. Nämä kolme päivää johtavat pääsiäisyön messuun, pääsiäisen keskeiseen tapahtumaan. 

**Kiirastorstain** keskeinen aine on Jeesuksen ja hänen opetuslastensa viimeisestä yhteisestä ateriasta ja pyhän ehtoollisen asettamisesta. Kiirastorstain jumalanpalveluksen päätteeksi kirkon alttari voidaan riisua liturgisista esineistä ja vaatteista. Alttarin riisuminen aloittaa *ristin ja ylösnousemuksen pääsiäisen*, pääsiäispäivän iltaan jatkuvan kolmen päivän juhla-ajan (*triduum sacrum*), joka ilmaisee Kristuksen ristinkuoleman ja ylösnousemuksen yhteenkuuluvuuden.

**Pitkäperjantain** aiheena on Jeesuksen kuolemaan liittyvien tapahtumien seuraaminen. Iltapäivällä, kello 15 voidaan viettää Jeesuksen kuolinhetken muistoa  Pitkäperjantain iltajumalanpalvelus on perinteisesti omistettu Jeesuksen hautaamiselle.

**Hiljainen lauantai** (Pääsiäisaatto) on kirkoissa nimensä mukainen päivä. Päivän aihe on Kristus haudassa ja tuonelassa. Päivä on perinteisesti ollut hiljainen, vailla mitään kirkollisia toimituksia ja jumalanpalveluksia. Kirkko, seurakunta on toimettomana ja voimattomana, koska Kristus on kuollut ja haudattu. Kirkollisia toimituksia ei suositella pidettavaksi pitkaperjantaina, ei myoskaan hiljaisena lauantaina.

Triduum päättyy **pääsiäisyön messuun**. Sitä voi edeltää hiljainen pääsiäisyön vigilia, joka valmistaa pääsiäisyön messuun. Messun keskeisinä aiheina ovat pääsiäiskynttilän sytyttäminen, joka kuvaa nousevaa aurinkoa ja kuoleman pimeyden väistymistä, Vanhan testamentin pääsiäiskertomukset, kasteen muistaminen ja mahdollisesti kasteen toimittaminen sekä ja tapahtumat pääsiäisaamuna tyhjällä haudalla, mihin liittyy ehtoollisen viettäminen. 

## Aiheesta muualla
Paavi Benedictus XVIːn puhe kolmen pyhän päivän (sacrum triduum) merkitystäː .https://katolinen.fi/paasiaistriduum-paasiaisen-kolme-pyhaa-paivaa/

## Lähteet
Selma Burke

**Selma Hortense Burke** (31. joulukuuta 1900 Mooresville – 29. elokuuta 1995 New Hope) oli yhdysvaltalainen, taustaltaan afroamerikkalainen kuvanveistäjä.   

Burke syntyi kymmenenlapsisen perheen seitsemänneksi lapseksi. Isä työskenterli metodistipappina ja hankki lisäansioita rautateiltä ja risteilyaluksilta. Burke muovaili savesta pieniä hahmoja jo pikkulapsena ja havaittuaan tyttärensä lahjat, isä kannusti häntä taideopintoihin. Burke opiskeli kuitenkin ensin sairaanhoitajaksi ja valmistui vuonna 1924.  

Burke muutti New Yorkiin 1920-luvulla ja sai töitä Otis-hissiyhtiön perijättäjären, Amelia Waringin, hoitajana. Waring auttoi Burkea tämän pyrkimyksissä päästä New Yorkin taidemaailmaan. Burke liikkui piireissä, joita kutsutaan Harlemin renessanssiksi. Heihin kuului kirjailijoita ja kuvataiteilijoita ja Burkella  oli romanssi kirjailija Claude McKayn kanssa. Pariskunta ei avioutunut ja suhde oli lyhyt ja myrskyisä. Waringin kuoltua Burke omistautui pelkästään taiteelle.  

Kuvanveistoa Burke opiskeli Sarah Lawrence Collegessa ja ansaitsi opiskelurahat taidemallina. Hän matkusti kahdesti Eurooppaan ja opiskeli Henri Matissen ja Aristide Maillolin oppilaana Pariisissa. Nousevaa kansallissosialismismia pelästynyt Burke palasi New Yorkiin ja työskenteli nuorten taideopettajana. Vuonna 1940 hän avasi nimeään kantaneen kuvanveistokoulun New Yorkiin ja valmistui taiteen maisteriksi. Hän liittyi ensimmäisenä naisena merivoimiin vuonna 1942.  

Ollessaan merivoimissa Burke sai tilauksen. Hänen piti tehdä muotokuva Franklin D. Rooseveltista. Burken valmistama pronssimuotokuva on esikuva nykyään kolikoissa olevalle muotokuvalle. Lisäksi hän veisti myös Duke Ellingtonin , Mary McLeod Bethunen ja Calvin Coolidgen  muotokuvat. 

Avioliiton Burke solmi vuonna 1949 arkkitehti Herbert Kobben kanssa. He muuttivat New Hopeen, Pennsylvaniaan. Mies kuoli vuonna 1955. Burke jäi asumaan New Hopeen loppuiäkseen. Hän työskenteli nimeään kantaneessa taidekeskuksessa vuoteen 1981 saakka. Viimeisen teoksensa Martin Luther Kingiä esittävän patsaan hän sai valmiiksi vuonna 1980. 

Presidentti Jimmy Carter antoi Burkelle tämän elämäntyöstä tunnustuspalkinnon vuonna 1979 ja hänelle myönnettiin Spelman Collegen ja Livingston kollegen kunniatohtorin arvonimet. 
## Lähteet

## Aiheesta muualla
* https://web.archive.org/web/20110907041426/http://www.octobergallery.com/artists/burke.htm
Unescon maailmanperintökohteet Jordaniassa

**[[Unesco]]** on nimennyt Jordaniassa seitsemän kohdetta maailmanperintöluetteloon. Kohteista kuusi on kulttuurikohteita ja yksi on sekakohde.

## Maailmanperintökohteiden sijainti

## Maailmanperintökohteet

## Lähteet
Randy Parton

**Randel Huston Parton** (15. joulukuuta 1953 Sevierville, Tennessee – 21. tammikuuta 2021 Roanoke Rapids, Pohjois-Carolina) oli yhdysvaltalainen laulaja-lauluntekijä, näyttelijä ja liikemies.

## Elämä ja ura
Randel "Randy" Parton oli kahdeksas kahdentoista lapsen katraassa. Hänen vanhempansa olivat Avie Lee Caroline (o.s. Owens; 1923–2003) ja Robert Lee Parton Sr. (1921–2000). Hänen vanhempia sisaruksiaan ovat Dolly ja Stella Parton. Laulaja ja näyttelijä Rachel Dennison on hänen nuorempi sisarensa.

Parton levytti Dave Logginsin sävellyksen "Roll On (Eighteen Wheeler)" 1982. Alabama-yhtye puolestaan levytti sen 1984. Randy Parton soitti kitaraa ja bassoa useita vuosia Dolly Partonin yhtyeessä ja duetoi tämän kanssa 1980 kappaleella "Old Flames Can't Hold a Candle to You." Vuonna 1984 Randy Parton lauloi komediaelokuvan *[[Rhinestone]]* soundtrack-albumilla; Dolly-sisko näytteli elokuvan naispääosan.

Randy Partonilla oli teatteri, Randy Parton Theater, Roanoke Rapidsissa. Hän toimi sen johtajana ja myös näytteli siellä. Teatteri menestyi heikosti, ja Parton luopui siitä. Uudeksi nimekseen teatteri sai Roanoke Rapids Theater.

## Diskografia
*There Was a Dream (1978)
*Shot Full of Love (1981)
*America, From Where I Stand  (1991)

## Lähteet
Gustaf Avellan

**Gustaf Avellan** (6. heinäkuuta 1822 Turku – 27. lokakuuta 1907 Helsinki) oli suomalainen juristi ja virkamies, joka sai valtioneuvoksen arvon. 

Gustaf Avellanin vanhemmat olivat laamanni Karl Fredrik Avellan ja Klara Federley. Avellan pääsi ylioppilaaksi Helsingissä 1840 ja suoritti tuomarintutkinnon 1849 ja suuremman kameraalitutkinnon 1850. Varatuomarin arvon hän sai 1852.  Avellan oli Turun hovioikeuden ylimääräinen notaari 1849, senaatin talousosaston ylimääräinen kamarikirjuri 1850, senaatin oikeusosaston ylimääräinen kopisti 1853, kopisti 1855, kanslisti 1861, kirjaaja 1863, yleisen kanslian protokollasihteeri 1863, oikeusosaston protokollasihteeri 1869 ja talousosaston siviilitoimituskunnan esittelijäsihteeri 1873. Hän erosi senaatin palveluksesta 1887, jolloin hän sai myös valtioneuvoksen arvon.

Avellan toimi porvarissäädyn valisemana notaarina Tammikuun valiokunnassa 1862, samoin kuin säädyn notaarina valtiopäivillä 1863–1864.

## Lähteet
Stella Parton

**Stella Mae Parton** (4. toukokuuta 1949 Sevierville, Tennessee) on yhdysvaltalainen laulaja-lauluntekijä ja näyttelijä. Hän levytti 1970-luvulla erinäisiä menestyskappaleita, kuten "I Want to Hold You In My Dreams Tonight". Lisäksi hän on näytellyt muutamassa elokuvassa, kuten *Coat of Many Colors*.

## Elämä ja ura
Stella Parton on kuudes kahdentoista lapsen katraassa. Hänen vanhempansa olivat Avie Lee Caroline (o.s. Owens; 1923–2003) ja Robert Lee Parton Sr. (1921–2000). Stella Partonin sisaruksia ovat muusikot Dolly Parton ja Randy Parton sekä näyttelijä Rachel Dennison.

Partonin esikoisalbumi *In The Garden* ilmestyi 1967. Se oli gospel-tuotanto Stella Partonin ja hänen sisartensa Willadeenen ja Cassien sekä heidän äitinsä kanssa. Vuonna 1975 Stella Parton perusti levy-yhtiön Soul, Country and Blues, ja julkaisi ensimmäisen sooloalbuminsa *I Want to Hold You in My Dreams Tonight*. Albumin nimikkosävellys menestyi erinomaisesti, ja 1976 Parton teki levytyssopimuksen Elektran kanssa. Syntyi kolme albumia: *Country Sweet* (1977), *Stella Parton* (1978) ja *Love Ya* (1979). Parton jätti Elektran 1980, ja hänen yleisönsuosionsa hiipui. Hän jatkoi levylaulajan uraansa, ja vuoteen 2018 mennessä hän oli julkaissut 22 albumia.

Vuonna 1984 Stella Parton duetoi Kin Vasseyn kanssa *[[Rhinestone]]*-komedian soundtrack-albumilla. Dolly Parton näytteli elokuvan naispääosan. 

## Lähteet
Carl Gustaf Bergh

**Carl Gustaf Bergh** (30. syyskuuta 1816 Sortavala – 23. lokakuuta 1896 Kajaani) oli suomalainen kauppias, maanviljelijä ja valtiopäivämies.

Carl Gustaf Berghin isä oli Gustaf Berg. Carl Gustaf Bergh kävi alkeiskoulun Sortavalassa ja muutaman vuoden kymnaasia Porvoossa, mutta ryhtyi sitten harjoittamaan liiketoimintaa. Hän muutti Kajaaniin 1838, alkaen siellä appensa liikekumppaniksi. Bergh harjoitti sekä tukku- että vähittäiskauppaa, mutta oli samalla raati- ja kunnallismies sekä maanviljelijä. Hän oli kaupungin huomattavimpia porvareita. Bergh oli porvarissäädyssä Kajaanin kaupungin edustaja valtiopäivillä 1863–1864. Valtiopäivillä hän oli talousvaliokunnan varajäsen.

## Lähteet
Rachel Dennison

**Rachel Ann George** (aik. Dennison, o.s. Parton; 31. elokuuta 1959 Franklin, Tennessee) on yhdysvaltalainen laulaja ja näyttelijä. 1980- ja 1990-luvuilla aktiiviuransa tehnyt Dennison tunnetaan myös Dolly Partonin nuorimpana siskona.

## Elämä ja ura
Rachel Parton Dennison on nuorin kahdentoista lapsen katraasta. Hänen vanhempansa olivat Avie Lee Caroline (o.s. Owens; 1923–2003) ja Robert Lee Parton Sr. (1921–2000). Rachel Partonin ensimmäisen puolison sukunimi on Dennison ja toisen George. Dolly Partonin ohella hänen tunnettuja sisaruksiaan ovat Randy Parton ja Stella Parton.

Rachel Dennison näytteli vuosina 1982–1988 televisiosarjassa *9 to 5* sihteeri Doralee Rhodesin roolin. Sarja perustuu saman nimiseen elokuvaan, jossa Dolly Parton tekee pääroolin, ja se kuvattiin studioyleisön edessä. Viimeisen kerran Dennison näytteli 1999 sarjan *Bravo Profiles* jaksossa "Dolly Parton: Diamond in a Rhinestone World".

Rachel Dennisonin studioalbumi *Light Up The Night* julkaistiin 1984.

## Lähteet
Beile Ratut

**Beile Ratut** (s. 1972 Suomi) on suomalais-saksalainen kirjailija, joka kirjoittaa saksaksi.

Ratut on opiskellut taloustiedettä, kirjallisuutta ja pohjoismaisia kieliä Suomessa ja Saksassa. Hän on julkaissut kaunokirjallisuutta ja esseitä.

Ratut asui pitkään Saksassa Frankfurt am Mainin lähistöllä, ja vuodesta 2015 hän on asunut perheineen Suomessa. Hänen teoksiaan ei ole julkaistu suomeksi.

## Teoksia
* *Das schwarze Buch der Gier: Roman.* Ruhland Verlag, Bad Soden 2013. 
* *Nachhall: Roman.* Ruhland Verlag, Bad Soden 2014. 
* *Welt unter Sechs: Erzählungen.* Ruhland Verlag, Bad Soden 2015. 
* *Kompendium des Übermenschen: Essay.* Ruhland Verlag, Bad Soden 2017, 
* *Das Fanal des Ego auf den Stufen zur Kirche: Essay.* Ruhland Verlag, Bad Soden 2019. 

## Lähteet

## Aiheesta muualla
* Beile Ratutin sivusto.
* „Moral hat sich verselbstständigt.“ Beile Ratut im Gespräch mit Christiane Florin. Deutschlandradio 19.4.2018.
Franklin (Tennessee)

**Franklin** on kaupunki Tennesseessä Yhdysvalloissa. Se on piirikuntansa hallintokeskus. 1700-luvun lopulla perustetun Franklinin kehitys kärsi Yhdysvaltain sisällissodasta, ja kaupungin uusi nousu alkoi vasta 1980-luvulla.

## Maantiede
Franklin sijaitsee 185-kilometrisen Harpeth-joen varrella 36. pohjoisen leveysasteen tuntumassa Tennesseen keskiosassa Nashvillen metropolialueella. Etäisyys Nashvillen keskustasta on 30 kilometriä etelälounaaseen. Harpeth on Cumberland River -joen sivujoki.

## Historia
Franklin perustettiin 26. lokakuuta 1799, ja se sai nimensä tiedemies Benjamin Franklinin mukaan. Kaupungin perustajaksi on mainittu Abram Maury, Jr. (1766–1825). Franklinin kaupunki ja Williamsonin piirikunta olivat kukoistavan maataloutensa ansiosta Tennesseen vauraimpia seutuja sisällissotaan saakka. Sota tuhosi talouselämän, ja liittovaltion joukot miehittivät aluetta lähes kolme vuotta. Franklinin taistelu, The Battle of Franklin, käytiin 30. marraskuuta 1864, ja se oli sodan tuhoisimpia. Kaatuneiden lukumäärä oli noin 8&nbsp;000. Franklinin talouselämän toipuminen kesti peräti 120 vuotta. Mustien ja valkoisten väliset jännitteet vaivasivat kaupunkia, ja se jäi Nashvillen takamaaksi. Afrikkalaistaustaisia ihmisiä muutti pohjoisen teollisuuskaupunkeihin etenkin vuosina 1910–1940.

Franklinin nousu alkoi Nashvillen imussa 1980-luvulla. Vuonna 1980 väkiluku oli noin 12&nbsp;400, vuonna 2010 se oli noin 62&nbsp;500. Tuolloisessa väestönlaskennassa afrikkalaistaustaisten osuus väestöstä oli noin kymmenesosa, valkoihoisiksi tilastoitiin noin 85 prosenttia. 2020-luvulle tultaessa Franklinin kaupunki ja Williamsonin piirikunta kuuluivat valtakunnan vauraimpiin.

## Talous
Franklinin merkittäviä elinkeinoja ovat maatalous ja valmistava teollisuus. Matkailu on niin ikään tärkeä tulonlähde. Keskeinen maantieliikenteen väylä on Interstate 65. Maantiet U.S. Route 31 ja 431 risteävät Franklinissä.

## Lähteet

## Aiheesta muualla
*City of Franklin, Tennessee, USA — Sunrise, Sunset, and Daylength
Inini

**Inini** oli Ranskan Guayanasta erotettu Ranskan siirtomaa vuosina 1930–1946. Vuosina 1951–1969 se oli erillinen arrondissementti.

Maronin sivujoesta nimensä saanut territorio käsitti noin 70&nbsp;000 neliökilometrin laajuisen sademetsävyöhykkeen Ranskan Guayanan sisäosassa. Sen ulkopuolelle jäi vain kapea rannikkovyöhyke. Alueen perustaminen vuonna 1930 liittyi siirtomaaviranomaisten pyrkimykseen hallinnoida ja hyödyntää sisämaata, joka oli aikaisemmin jätetty oman onnensa nojaan. Ininin hallinnon johtajana toimi Ranskan Guayanan kuvernööri, mutta alueella oli oma budjettinsa eikä se ollut Guayanan yleisneuvoston alainen. Alueen väestö oli hyvin kirjavaa käsittäen ranskalaisia, ulkomaalaisia, intiaaneja ja mustaihoisia maroneja. Vuonna 1931 Ininissä oli 3&nbsp;510 ja vuonna 1946 5&nbsp;024 asukasta. Sen hallinnollinen keskus oli Saint-Élie.

Guayanasta tuli vuonna 1946 Ranskan merentakainen departementti, mutta Inini säilytti siirtomaa-asemansa vuoteen 1951 asti. Alue oli erillinen arrondissementti vuoteen 1969, jolloin se jaettiin viideksi kunnaksi. Vuosina 1931–1946 Ininissä toimi erityinen vankileirihallinto indokiinalaisia vankeja varten. Ensimmäinen, vuonna 1931 saapunut 535 vangin kuljetus jäi Ranskan vasemmiston painostuksesta myös viimeiseksi. Vapautetut vangit palautettiin kotimaahansa vuosina 1954–1963. Alueen luonnonvaroista hyödynnettiin kultaa ja jalopuuta.

## Lähteet

## Aiheesta muualla
Ivalo (nimi)

**Ivalo** tai **Ivalu** on grönlantilainen ja tanskalainen naisen etunimi. Grönlannissa se on yksi kymmenestä suosituimmasta nimestä, mutta Suomessa se on varsin harvinainen: Väestörekisterikeskuksen tietojen mukaan nimi Ivalo on annettu vuoden 2019 elokuuhun mennessä seitsemälle miehelle ja vain kuudelle naiselle. Tanskassa nimen sai 53 tyttöä vuonna 2010.

## Nimen alkuperä
Nimi Ivalo on tanskalainen muoto grönlantilaisesta nimestä Ivalu, jonka merkitys on "jänne, suonilanka" tai kuvaannollisesti "jänteikäs, elinvoimainen" ja se on näin ollen eri alkuperää kuin Suomen paikannimi Ivalo, joka on saanut nimensä Ivalojoesta (saameksi *Avveeljuuhâ*).

## Tunnettuja Ivaloja
* Josephine Sophia Ivalo Mathilda, Tanskan prinsessa

## Katso myös
* Inari (nimi)
* Salla (nimi)

## Lähteet
Christine Dacremont

**Christine Dacremont** (s. 6. tammikuuta 1949 Sedan) on uransa päättänyt ranskalainen ralliautoilija. 

## Ura

Dacremont osallistui urallaan kahdeksaan rallin MM-sarjan osakilpailuun, joista parhaaksi saavutukseksi jäi vuoden 1977 Monte Carlo -rallin kuudes sija Team Aseptogylin Lancia Stratoksella. Kahta Marokon rallia lukuun ottamatta Dacremont ajoi kaikki rallinsa joko Monacossa tai Korsikalla. Jokaisessa kisasassa hänellä oli eri kartanlukija ja tallitoverinaan toinen ranskalainen naiskuljettaja Marianne Hoepfner. Rallin EM-sarjassa Dacremont kilpaili urallaan seitsemässä osakilpailuista, joista vuoden 1974 Rallye Féminin Paris – Saint-Raphaël päättyi kilpailun voittoon. Lopetettuaan uransa vuoteen 1979 Dacremont palasi vielä kahteen Ranskan kansallisen sarjan kilpailuun vuonna 1984.

Ralliautoilun ohella Dacremont kilpaili myös rata-autoilussa. Hän osallistui muiden muassa kolmesti Le Mansin 24 tunnin ajoon, jossa hän voitti enintään 2-litraisten prototyyppien luokan yhdessä Marianne Hoepfnerin ja Michele Moutonin kanssa vuonna 1975. Dacremont voitti myös naisten luokan Tour de France autokilpailussa vuosina 1975 ja 1976.

## Lähteet
Lupaava nuori nainen

**Lupaava nuori nainen** () on vuonna 2020 ensi-iltansa saanut yhdysvaltalainen mustan huumorin sävyttämä jännityselokuva, jonka on ohjannut ja käsikirjoittanut Emerald Fennell. Carey Mulligan esittää pääosassa naista, joka hakee oman käden oikeutta parhaan ystävänsä puolesta, joka raiskattiin. Elokuva on Fennellin ensimmäinen pitkä elokuva. Muita pääosia esittävät Bo Burnham, Alison Brie, Clancy Brown, Jennifer Coolidge, Laverne Cox, Chris Lowell, Molly Shannon ja Connie Britton. Elokuva sekoittaa eri tyylilajeja, siinä on trillerin lisäksi yhteiskunnallisesti kantaaottavia teemoja.

*Lupaava nuori nainen* sai maailmanensi-iltansa Sundancen elokuvajuhlilla 25. tammikuuta 2020. Se sai kriitikoilta positiivisen vastaanoton ja erityisesti käsikirjoitus, ohjaus ja Mulliganin roolisuoritus saivat ylistystä. Elokuva sai viisi Oscar-ehdokkuutta vuoden 2021 gaalassa, mukaan lukien paras elokuva, ohjaus ja naispääosa, voittaen lopulta Oscarin parhaasta alkuperäiskäsikirjoituksesta. Elokuva sai myös neljä Golden Globe -ehdokkuutta.

## Näyttelijät

## Arvosteluja

Ilmestyessään *Lupaava nuori nainen* sai hyvin positiivisen vastaanoton. Elokuvasivusto *[[Rotten Tomatoes|Rotten Tomatoesin]]* mukaan 90 prosenttia kriitikoista on antanut elokuvalle positiivisen arvostelun. Elokuvaa kuvaillaan rohkean provokatiiviseksi, ajankohtaiseksi trilleriksi, ja Carey Mulliganin tähänastisen näyttelijäuran kohokohdaksi. 

*[[Helsingin Sanomat|Helsingin Sanomien]]* elokuvakriitikko Leena Virtanen antoi elokuvalle täydet viisi tähteä. Virtanen pitää ohjaaja Fennellin tapaa hämmentää katsojaa "nerokkaana" ja Mulliganin pääosasuoritusta "hurjana". Virtasen mukaan *Lupaavaa nuorta naista* "voi katsoa monelta kantilta: romanttisena viihteenä, mustana komediana, lopulta ehkä eniten satiirina eikä vähiten trillerinä".

## Lähteet

## Aiheesta muualla
* Virallinen sivusto 
*
Perusturvakuntayhtymä Karviainen

**Perusturvakuntayhtymä Karviainen** on uusmaalaisten Karkkilan kaupungin ja Vihdin kunnan muodostama kuntayhtymä perusterveydenhuoltoa ja sosiaalitoimea varten. Yhtymän kotipaikka on Vihti. Kuntayhtymän alueella asuu noin 37&nbsp;900 asukasta. Yhtymän palveluksessa on noin 550 henkilöä. Kuntayhtymän väestöstä noin 29&nbsp;200 henkilöä asuu Vihdissä ja 8&nbsp;700 Karkkilassa (2018).

Suurin osa kuntayhtymän vastuulla olevista terveydenhuollon ja sosiaalitoimen palveluista toteutetaan ostopalveluina. Esimerkiksi kuntayhtymän vuoden 2020 talousarvion runsaan 132,1 miljoonan euron toimintakuluista yli 92,8 miljoonaa euroa oli budjetoitu palvelujen ostoon.

"Länsi-Uudenmaan hyvinvointialue alkaa tuottaa vihtiläisten terveys-, sosiaali- ja pelastuspalvelut ensi vuoden alusta lukien. Samalla meille tuttu Karviainen loppuu."
Vihdin uutiset 20.1.2022

## Terveysasemat

Kuntayhtymän alueella toimii kaksi arkipäivisin avoinna olevaa julkisen palvelun terveysasemaa: Vihdin Nummelan terveysasema ja Karkkilan terveysasema. Virka-ajan ulkopuolella terveyskeskuspäivystystä tarjoaa yhteispäivystys Lohjan sairaalassa tai Hyvinkään sairaalassa.
 

## Lähteet

## Aiheesta muualla
* Perusturvakuntayhtymä Karviainen: Karkkilan terveysasema (suomi.fi)
* Perusturvakuntayhtymä Karviainen: Nummelan terveysasema (Vihti) (suomi.fi)
Nummelan terveysasema

**Nummelan terveysasema** on länsiuusimaalaisen Vihdin kunnan keskustaajamassa Nummelassa toimiva julkisen palvelun terveysasema. Sen palveluista vastaa Vihdin ja Karkkilan yhteisesti omistama Perusturvakuntayhtymä Karviainen. Terveysaseman yhteydessä toimii Huslabin laboratorio. 

Terveysasema palvelee arkisin kello 8-16.

Kiireellisestä terveyskeskuspäivystystä tarjotaan virka-ajan ulkopuolella Lohjan sairaalan yhteispäivystyksessä (Sairaalatie 8, B-ovi, Lohja). Vihtijärven asukkaita palvelee kuitenkin Hyvinkään sairaalan yhteispäivystys. Ennen yhteispäivystykseen saapumista tulisi soittaa Päivystysavun palvelunumeroon (116 117), hätätilanteissa luonnollisesti yleiseen hätänumeroon (112). 
 
## Lähteet

## Aiheesta muualla
* Nummelan terveysaseman sijainti: Nummenselkä 2, Vihti (kartta.vihti.fi)
Nathalie Guetta

**Nathalie Evelyne Guetta** (s. 9. syyskuuta 1958 Pariisi) on ranskalainen näyttelijä, jolla on takanaan myös kansainvälinen sirkusura. Hän on esiintynyt suomalaisillekin tutussa televisiosarjassa ''Isä Matteon tutkimuksia'' pappilan värikkäänä taloudenhoitajana Natalina Diotallevin osassa. Nathalie Guetta osallistui *Ballando con stelle* -kilpailuun (italialainen vastine sarjalle ''Tanssii tähtien kanssa'') vuonna 2020. 

Perhetaustaltaan Nathalie Guettan isä on marokonjuutalainen Pierre Guetta. Nathalie Guettalla on kaksi tunnettua veljeä, dj David Guetta ja toimittaja Bernard Guetta.. Nathalie Guettan oli aviossa kuubalaisen Yudiel Sanchezin kanssa, mutta on eronnut. 

## Lähteet
Birger von Troil

**Birger Gustaf Samuel von Troil** (12. maaliskuuta 1868 Vaasa – 13. lokakuuta 1926 Helsinki) oli suomalainen vapaaherra, eversti, pankinjohtaja ja Viipurin läänin kuvernööri.

## Elämä ja ura
Birger von Troil kuului von Troil -aatelissukuun. Hänen vanhempansa olivat kuvernööri ja senaattori Axel Gustaf Samuel von Troil ja Fredrika Elisabeth Bergbom. Hänen isoisiään olivat kuvernööri Samuel Werner von Troil vanhempi ja senaattori Johan Erik Bergbom. Kansanedustaja Eric von Troil oli hänen veljensä ja koulun- ja teatterinjohtaja Mathilda von Troil hänen siskonsa. Von Troilin puoliso oli Heléne Therése Osberg.

Von Troil kävi Haminan kadettikoulun vuosina 1882–1886 ja keisarillisen paašikoulun vuosina 1886–1888. Hän palveli upseerina Suomen kaartissa 1888–1903 ja Suomen sotaväen päällikköhallituksen adjutanttina 1900–1902, minkä jälkeen hän jätti sotapalveluksen. Hän sai eronsa yhteydessä vuonna 1903 everstin arvon. Von Troil oli Uudenmaan Osakepankin johtokunnan jäsenenä 1903–1906 ja valtiosihteerinviraston virkamiehenä Pietarissa 1906–1907.

Von Troil nimitettiin kesäkuussa 1907 Viipurin läänin kuvernööriksi. Hän pyrki rauhoittamaan levotonta lääniä ja torjumaan tiukalla laintulkinnalla toisen sortokauden venäläistämispyrkimyksiä sekä vaati Terijoella vuonna 1906 tapahtuneen Mihail Herzensteinin murhan puolueetonta tutkintaa. Venäjän kansallismielinen lehdistö alkoi hyökkäillä von Troilia vastaan, ja keisari Nikolai II erotti hänet virasta marraskuussa 1910 Suomen kenraalikuvernöörin F. A. Seynin vaatimuksesta. Erottamisen perusteena käytettiin sitä, että von Troil oli soveltanut leimaveroissa leimasuostunta-asetusta, jonka eduskunta oli säätänyt uutta yleisvaltakunnallista lainsäädäntöjärjestystä rikkoen. Hän oli myös kieltäytynyt toimeenpanemasta erästä Seynin vaatimaa kotietsintää Terijoella. Von Troil sai kuvernöörikautenaan kamariherran arvonimen vuonna 1909.

Von Troil osallistui aatelissäädyssä valtiopäiville 1897 ja 1904–1905.

Myöhemmin von Troil oli jäsenenä Suomen Yhdyspankin ja sen seuraajan Pohjoismaiden Yhdyspankin johtokunnissa vuosina 1912–1926.

## Lähteet
Norman Vincent Peale

**Norman Vincent Peale** (31. toukokuuta 1898 Bowersville, Ohio – 24. joulukuuta 1993 Pawling, New York) oli yhdysvaltalainen pappi ja kirjailija, joka tunnettiin positiivisen ajattelun edistäjänä. Hän työskenteli Marble Collegiate -kirkon pappina vuosina 1932–1984. Hän opetti myönteisen asenteen ja uskon itseensä olevan yhtä tärkeitä kuin usko Jumalaan. Peale ei käsitellyt syntiä ja katumusta, mikä toi hänelle kriitikoita kristillisistä piireistä. Presidentti Ronald Reagan myönsi hänelle presidentin vapaudenmitalin 1984. Hän kirjoitti 46 kirjaa.

Peale valmistui Ohio Wesleyan Universitystä vuonna 1920, jonka jälkeen hän työskenteli kaksi vuotta toimittajana ennen siirtymistään pappisuralle. Valmistuttuaan Bostonin yliopistosta vuonna 1924 hän siirtyi papiksi Brooklyniin. Kolmen vuoden kuluttua hän siirtyi Syracuseen suuremman seurakunnan papiksi ja oli ensimmäisiä radiossa oman ohjelmansa saaneita pappeja. Hän aloitti pitkän uransa Marble Collegiate -kirkon pappina vuonna 1932. Peale oli poliittiselta ajattelultaan konservatiivi. Hän vastusti John F. Kennedyä vuoden 1960 presidentinvaalissa, koska pelkäsi Vatikaanin pystyvän vaikuttamaan hänen kauttaan. Hän oli Richard Nixonin ystävä ja tukija jopa Watergate-skandaalin jälkeen. Peale oli 33. asteen vapaamuurari.

## Suomennettuja teoksia

* 366 positiivista päivää: kannustavia ajatuksia vuoden jokaiselle päivälle
* Elämänmyönteistä viisautta
* Hyvä elämä: kuusi tienviittaa elämäsi avuksi
* Myönteinen ajattelu: kuinka uudistan ja pidän yllä myönteisten ajatusten voiman
* Myönteisen ajattelun voima
* Ole oman onnesi seppä
* Onnellisen elämän edellytykset
* Sen teet mihin uskot
* Turvallinen elämä
* Tästä tulee hyvä päivä : elämänviisautta vuoden jokaiselle päivälle

## Lähteet
Palácio da Alvorada

**Palácio da Alvorada** (portugalin ääntäminen: [paˈlasju da awvoˈɾadɐ]) on Brasilian presidentin virka-asunto Brasílian. Rakennus on listattu kansallisen historiallisen perinnön kohteeksi, ja se on ollut  vuodesta 1987 Unescon maailmanperintöluettelossa Brasílian ainutlaatuisen kaupunkisuunnittelun ja arkkitehtuurin vuoksi. Kaupunkisuunnittelun on tehnyt Lucio Costa yhdessä Niemeyerin kanssa.

Palácio da Alvorada sijaitsee Brasílian kansallisessa pääkaupungissa Paranoájärven reunalla sijaitsevalla niemimaalla. Rakennuksen on suunnitellut arkkitehti Oscar Niemeyer, ja se rakennettiin vuosina 1957–1958 modernistiseen tyyliin. Se on ollut jokaisen Brasilian presidentin virka-asunto Juscelino Kubitschekista lähtien. Rakennuksessa suunnittelussa näkyy Le Corbusierin vaikutus Niemeyerin suunnittelutyöhön: betoninen pilari-laatta-järjestelmä, nauhaikkunat, tasakatto ja vapaa julkisivu eli ulkoseinät jotka eivät ole kantavia rakenteita, vaan ne ovat ikään kun ripustettu betonirunkoon. Rakennuksen symmetriset marmoripilarit heijastuvat ikkunalaseista ja altaista joissa on vettä. Pilareista on tullut Brasílian kaupungin symboli, joka toistuu kaupungin lipussa ja vaakunassa.

Palácio da Alvoradan pinta-ala on noin 7000 m² ja siinä on kolme kerrosta, joista yksi on maan alla. Rakennuksessa tehtiin vuosina 2004–2006 suuri peruskorjaus.


Tiedosto:Homologação do tombamento de obras do Niemeyer (34321040524).jpg|Palácio da Alvoradan edessä vesialtaan keskellä on Alfredo Ceschiattin veistos *As Iaras*.
Tiedosto:2019 Conversa com a imprensa no Palácio da Alvorada.jpg|Palácio da Alvoradan julkisivua.
Tiedosto:Palacio da Alvorada Banquet Hall.JPG|Palácio da Alvoradan juhlasali.


## Lähteet

## Aiheesta muualla

*
Christian Edvard Boehm

**Christian (Kristian) Edvard Boehm** (7. huhtikuuta 1816 Sortavala – 2. huhtikuuta 1870 Sortavala) oli suomalainen kauppias ja valtiopäivämies.

Christian Boehmin isä oli kauppias Tuomas Valentin Boehm ja puoliso  Emilia Aurelia Wahlberg.  Senaattori, kuvernööri Edvard Boehm, joka aateloitiin, oli heidän poikansa. Boehm oli porvarissäädyssä Sortavalan kaupungin edustaja valtiopäivillä  1863–1864.

## Lähteet